กฎ กกฎ ก.พ.ฉบับที่ ๑๗(พ.ศ. ๒๕๒๗)ออกตามความในพระราชบัญญัติระเบียบข้าราชการพลเรือนพ.ศ. ๒๕๑๘ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๑] อาศัยอำนาจตามความในมาตรา ๘ (๒) แห่งพระราชบัญญัติระเบียบข้าราชการพลเรือนพ.ศ. ๒๕๑๘ ซึ่งแก้ไขเพิ่มเติมโดยประกาศของคณะปฏิวัติฉบับที่ ๑๙ ลงวันที่ ๘พฤศจิกายน ๒๕๒๐ และมาตรา ๓๗ แห่งพระราชบัญญัติระเบียบข้าราชการพลเรือน พ.ศ. ๒๕๑๘ก.พ. จึงออกกฎ ก.พ. ซึ่งได้รับอนุมัติจากคณะรัฐมนตรีไว้ ดังต่อไปนี้ ข้อ ๑ ให้ยกเลิก(๑) กฎ ก.พ. ฉบับที่ ๒ (พ.ศ. ๒๕๑๘)ออกตามความในพระราชบัญญัติระเบียบข้าราชการพลเรือน พ.ศ. ๒๕๑๘(๒) กฎ ก.พ. ฉบับที่ ๑๒ (พ.ศ. ๒๕๑๙)ออกตามความในพระราชบัญญัติระเบียบข้าราชการพลเรือน พ.ศ. ๒๕๑๘ข้อ ๒[๒]ข้าราชการพลเรือนสามัญผู้ใดได้รับแต่งตั้งให้ดำรงตำแหน่งระดับใด ให้ได้รับเงินเดือนในขั้นต่ำของเงินเดือนสำหรับตำแหน่งระดับนั้นเว้นแต่(๑) ผู้นั้นได้รับเงินเดือนสูงกว่าขั้นต่ำของระดับนั้นอยู่แล้วให้ได้รับเงินเดือนในอัตราเท่ากับเงินเดือนที่ได้รับอยู่(๒) ผู้นั้นได้รับประกาศนียบัตรประโยคมัธยมวิสามัญศึกษาตอนปลาย(ม.๖) ประกาศนียบัตรประโยคมัธยมศึกษาตอนต้นสายสามัญ (ม.ศ.๓)ประกาศนียบัตรมัธยมศึกษา ตอนต้น (ม.๓) ประกาศนียบัตรประโยคเตรียมอุดมศึกษา (ม.๘)ประกาศนียบัตรประโยคมัธยมศึกษาตอบปลายสายสามัญ (ม.ศ.๕)ประกาศนียบัตรมัธยมศึกษาตอบปลาย (ม.๖) หรือ ประกาศนียบัตรตามหลักสูตรอื่นใดที่กระทรวงศึกษาธิการเทียบเท่าให้ได้รับเงินเดือนในขั้นที่ก.พ. กำหนด แต่ต้องไม่สูงกว่า ๓,๐๕๐ บาท(๓) ผู้นั้นได้รับปริญญาหรือประกาศนียบัตรวิชาชีพ และ ก.พ.รับรองว่า ปริญญาหรือประกาศนียบัตรวิชาชีพนั้นเป็นคุณสมบัติเฉพาะสำหรับตำแหน่งใดระดับใด และ กำหนดเงินเดือนที่ควบได้รับในขั้นใด ให้ได้รับเงินเดือนในขั้นที่ ก.พ.กำหนด แต่ต้องอยู่ในหลัก เกณฑ์ดังต่อไปนี้ด้วย คือ(ก) ผู้ได้รับแต่งตั้งให้ดำรงตำแหน่งระดับ ๑ให้ได้รับเงินเดือน ไม่สูงกว่าขั้น ๓,๐๕๐ บาท(ข) ผู้ได้รับแต่งตั้งให้ดำรงตำแหน่งระดับ ๒ ให้ได้รับเงินเดือนไม่สูงกว่าขั้น ๓,๘๐๐ บาท(ค) ผู้ได้รับแต่งตั้งให้ดำรงตำแหน่งระดับ ๓ให้ได้รับเงินเดือน ไม่สูงกว่าขั้น ๕,๙๐๐ บาทในกรณีที่ ก.พ.รับรองคุณวุฒิของผู้ใดว่าเป็นคุณสมบัติเฉพาะสำหรับตำแหน่งใด ระดับใดและกำหนดเงินเดือนที่ควรได้รับแตกต่างไปจากหลักเกณฑ์ที่กำหนดใน (ก) (ข) และ (ค)ให้ผู้นั้นได้รับเงินเดือนในขั้นที่ ก.พ. กำหนด(๔) ผู้นั้นได้รับปริญญาหรือประกาศนียบัตรวิชาชีพเพิ่มขึ้นหรือสูงขึ้นและ ก.พ.รับรองว่าปริญญาหรือประกาศนียบัตรวิชาชีพที่รับเพิ่มขึ้นหรือสูงขึ้นนั้นเป็นคุณสมบัติเฉพาะสำหรับตำแหน่งที่ได้รับแต่งตั้งอธิบดีผู้บังคับบัญชาหรือผู้บังคับบัญชาที่ได้รับมอบหมายจากอธิบดีอาจปรับให้ได้รับเงินเดือนในขั้นตามที่ก.พ. อนุมัติได้ตามหลักเกณฑ์ที่กำหนดใน (๓)(๕) ในกรณีที่ ก.พ.ได้กำหนดเงินเดือนขั้นต้นสำหรับตำแหน่งระดับใดใน สายงานใดไว้ในมาตรฐานกำหนดตำแหน่งสูงกว่าเงินเดือนขั้นต่ำของระดับนั้นให้ผู้นั้นได้รับเงิน เดือนในขั้นที่ ก.พ. กำหนด(๖) ผู้ได้รับแต่งตั้งให้ดำรงตำแหน่งในระดับที่สูงขึ้นถ้าได้รับเงินเดือนต่ำกว่าขั้นต่ำของเงินเดือนสำหรับตำแหน่งให้ได้รับเงินเดือนในอัตราเท่ากับเงินเดือนที่ได้รับอยู่ เว้นแต่ ก.พ. จะได้พิจารณากำหนดเป็นอย่างอื่นข้อ ๓ข้าราชการพลเรือนสามัญผู้ใดได้รับแต่งตั้งให้ดำรงตำแหน่งระดับใดถ้าได้รับเงินเดือนสูงกว่าขั้นสูงของระดับนั้นอยู่แล้วให้ได้รับเงินเดือนในอัตราเท่ากับเงินเดือนที่ได้รับอยู่ข้อ ๔ข้าราชการพลเรือนสามัญผู้ใดได้รับแต่งตั้งให้ดำรงตำแหน่งตามมาตรา ๔๓ มาตรา๕๒ มาตรา ๕๓ มาตรา ๕๕ มาตรา ๕๖ มาตรา ๕๗ มาตรา ๕๘ และมาตรา ๖๑แห่งพระราชบัญญัติระเบียบข้าราชการพลเรือน พ.ศ. ๒๕๑๘ให้ได้รับเงินเดือนตามที่บัญญัติไว้ในมาตรานั้น ๆข้อ ๕กรณีอื่นนอกจากที่ได้กำหนดไว้ในกฎ ก.พ. นี้ ให้เสนอ ก.พ. พิจารณาอนุมัติเป็นรายๆ ไปให้ไว้ณ วันที่ ๓๐ กรกฎาคม พ.ศ. ๒๕๒๗พลตรีประจวบ สุนทรางกูรรองนายกรัฐมนตรีสั่งและปฏิบัติราชการแทนนายกรัฐมนตรีประธานก.พ.กฎก.พ. ฉบับที่ ๑๙ (พ.ศ. ๒๕๓๔) ออกตามความในพระราชบัญญัติระเบียบข้าราชการพลเรือนพ.ศ. ๒๕๑๘ ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๓][๑] ราชกิจจานุเบกษาเล่ม ๑๐๑/ตอนที่ ๑๑๑/ฉบับพิเศษ หน้า ๑/๒๒ สิงหาคม ๒๕๒๗[๒] ข้อ ๒แก้ไขเพิ่มเติมโดยกฎ ก.พ. ฉบับที่ ๑๙ (พ.ศ. ๒๕๓๔) ออกตามความในพระราชบัญญัติระเบียบข้าราชการพลเรือนพ.ศ. ๒๕๑๘ ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๓] ราชกิจจานุเบกษาเล่ม ๑๐๘/ตอนที่ ๑๑๘/หน้า ๕๑๘/๔ กรกฎาคม ๒๕๓๔